Ιατροφαρμακευτική περίθαλψη των αιτούντων άσυλο στην Ελλάδα
Creators: name: Τζορέλα, Λαμπρινή Ιωάννη
Publisher: name: Aristotle University of Thessaloniki
Year: 2022
Subjects: Αιτούντες άσυλο
Ιατροφαρμακευτική περίθαλψη
Δικαίωμα στην υγεία
Asylum seekers
Health care
Right to health

description: Η διπλωματική εργασία αφορά στο δικαίωμα πρόσβασης στην ιατροφαρμακευτική περίθαλψη των αιτούντων άσυλο στη χώρα μας. Η προσέγγιση γίνεται τόσο σε επίπεδο νομικό, δηλαδή όσον αφορά στη νομική κατοχύρωση του δικαιώματος πρόσβασης των αιτούντων άσυλο στο δικαίωμα στην ιατροφαρμακευτική περίθαλψη, όσο και σε επίπεδο πραγματικό, δηλαδή όσον αφορά στην πραγματική κατάσταση που επικρατεί στη χώρα μας. Ειδικότερα, το πρώτο κεφάλαιο επικεντρώνεται στο νομοθετικό πλαίσιο που κατοχυρώνει το δικαίωμα των αιτούντων άσυλο στην ιατροφαρμακευτική περίθαλψη. Συγκεκριμένα παρουσιάζονται τα βασικά νομοθετικά κείμενα, σε επίπεδο διεθνές, ευρωπαϊκό και εθνικό, στα οποία στηρίζεται το δικαίωμα πρόσβασης στην ιατροφαρμακευτική περίθαλψη και επιπλέον, αναφέρονται τα ζητήματα και τα κενά που ανακύπτουν από το ισχύον νομοθετικό πλαίσιο. Στο δεύτερο κεφάλαιο σκιαγραφείται το προφίλ υγείας των αιτούντων άσυλο, οι άμεσες ανάγκες τους κατά τις πρώτες ημέρες που φτάνουν στη χώρα μας, καθώς και οι κυριότερες ασθένειες και τα ιατρικά προβλήματα που αντιμετωπίζουν. Επιπλέον, αναφέρονται και οι εξειδικευμένες ανάγκες που παρουσιάζουν οι αιτούντες λόγω ακριβώς του ιστορικού και του προφίλ της υγείας τους. Στο τρίτο κεφάλαιο καταγράφεται η επικρατούσα στη χώρα μας κατάσταση σχετικά με τις παρεχόμενες υπηρεσίες υγείας στους αιτούντες, τα προβλήματα και τα επιπρόσθετα -σε σχέση με τα εμπόδια που θέτει το νομοθετικό πλαίσιο και τα οποία έχουν ήδη αναφερθεί- εμπόδια που ανακύπτουν στην πρόσβαση στην υγεία και τα οποία υποβαθμίζουν την ποιότητα των υπηρεσιών. Επιπρόσθετα, αναφέρεται ο ρόλος των μη κυβερνητικών οργανώσεων στην παροχή υπηρεσιών υγείας στους αιτούντες άσυλο, καθώς και το έκτακτο πρόγραμμα με την ονομασία ”PHILOS” που δημιουργήθηκε για να αντιμετωπιστούν οι υγειονομικές ανάγκες των αιτούντων. Στο τέταρτο κεφάλαιο περιγράφεται η ιατροφαρμακευτική περίθαλψη των αιτούντων άσυλο κατά τη διάρκεια της πανδημίας του κορονοϊού, και ειδικότερα γίνεται αναφορά στον βαθμό μετάδοσης του ιού μεταξύ των αιτούντων, στους καθοριστικούς παράγοντες αύξησης του κινδύνου, στα ληφθέντα μέτρα πρόληψης και αντιμετώπισης, καθώς και στον εμβολιασμό των αιτούντων. Στο πέμπτο κεφάλαιο, εξετάζεται η διάσταση μεταξύ του νομικού δέοντος, που εκτέθηκε στο πρώτο κεφάλαιο, με την πραγματική κατάσταση που εκτέθηκε στο τρίτο και τέταρτο κεφάλαιο, προκειμένου να καταδειχθεί το πρόβλημα της μη εκπλήρωσης των νομικών υποχρεώσεων της χώρας. Στη συνέχεια, προτείνονται αναγκαία μέτρα που πρέπει να ληφθούν σε εθνικό και ενωσιακό επίπεδο προκειμένου να αμβλυνθούν οι ανισότητες στην πρόσβαση στις υπηρεσίες ιατροφαρμακευτικής περίθαλψης και να παρέχεται ένα αξιοπρεπές επίπεδο υπηρεσιών υγείας τόσο στους αιτούντες άσυλο, όσο και στον γηγενή πληθυσμό.
description: The dissertation deals with the right of access to health care of asylum seekers in our country. The approach is done both at the legal level, with regard to the legal guarantee of the right of asylum seekers to access the right to health care, and at the realistic level, with regard to the real situation prevailing in our country. In particular, the first chapter focuses on the legal framework that guarantees the right of asylum seekers to health care. Specifically, is a presentation of key legislation, at international, european and national level, on which the right of access to health care is based and in addition, the issues and gaps that arise from the current legal framework are mentioned. The second chapter outlines the health profile of asylum seekers, their immediate needs during the first days they arrive in our country, as well as the main diseases and medical problems they face. In addition, the specific needs of the applicants due to their history and health profile are mentioned. The third chapter records the prevailing situation in our country regarding the health services provided to applicants, the problems and the additional - in relation to the obstacles posed by the legal framework and which have already been mentioned - barriers that arise in access to health and which degrade the quality of services. In addition, the role of non-governmental organizations in providing health services to asylum seekers is mentioned, as well as the emergency program called "PHILOS" created to address the health needs of applicants. The fourth chapter describes the medical treatment of asylum seekers during the coronavirus pandemic, and in particular refers to the extent of transmission of the coronavirus among applicants, the risk factors, the measures taken, and the measures taken to prevent it, as well as the vaccination of applicants. The fifth chapter examines the gap between the legal due diligence set out in the first chapter and the actual situation set out in the third and fourth Chapter, in order to demonstrate the problem of non-compliance with the country's legal obligations. Next, necessary measures are proposed at national and EU level in order to reduce inequalities in access to healthcare and to provide a decent level of health care to both asylum seekers and the indigenous population.